**Filip Král** (s. 20. lokakuuta 1999 Blansko, Tšekki) on tšekkiläinen jääkiekkopuolustaja, joka pelaa SM-liigajoukkue Pelicansissa.

Ura
---

### Seuraura

Král aloitti jääkiekkoilun omien sanojensa mukaan 3–4-vuotiaana HC Blanskossa. Hän siirtyi HCM Warrior Brnoon ollessaan koulun 3. luokalla. Král pelasi varhaisimmat vuodet pääasiassa hyökkääjänä, mutta ollessaan koulussa 7. luokalla hän siirtyi varsinaiseen kasvattajaseuraansa HC Kometa Brnoon, jossa Král siirtyi myös puolustajan pelipaikalle. Kaudella 2014–2015 Král oli seuran C-nuorten paras syöttäjä ja toiseksi paras pistemies tehoilla 12+31=43, joilla hän sijoittui koko Tšekin C-nuorten sarjan puolustajien pistepörssissä kolmanneksi. Král voitti myös Kometan sisäisen tehotilaston lukemalla +37, kuten myös pudotuspeleissä yhdessä Martin Nečasin kanssa lukemalla +7. Kaudella 2015–2016 hän jakoi tehoilla 11+29=40 koko Tšekin B-nuorten sarjan puolustajien pistepörssin toisen sijan HC Vsetínin Jiří Windrittin kanssa edellään vain HC Litvínovin Josef Myšák. Král voitti kauden päätteeksi Tšekin B-nuorten mestaruuden.

Kaudella 2016–2017 Král debytoi Kometa Brnon miesten Extraliga-joukkueessa, jossa hän pelasi 23 runkosarjaottelua tehden kaksi syöttöpistettä ja viisi playoff-ottelua ilman tehopisteitä. Král teki Extraliga-debyyttinsä vain vajaa kuukausi ennen 17-vuotissyntymäpäiväänsä 25. syyskuuta 2016 vieraissa HC Karlovy Varya vastaan. Hänet merkittiin Kometan nelospuolustajapariin Libor Zábranskýn viereen. Král sai ottelussa jääaikaa 2.11 minuuttia. Hän pelasi kauden aikana miesten pelejä myös 12 ottelua lainalla sarjatasoa alempana 1. česká hokejová ligan SK Horácká Slavia Třebíčissä. Král pelasi ison osan kaudestaan vielä myös Kometan A-nuorissa.

WHL-joukkue Spokane Chiefs varasi Králin 78. pelaajana CHL:n varaustilaisuudessa 2017. Alkukaudella 2017–2018 hän pelasi neljä Extraliga- ja kaksi Mestarien liigan ottelua ilman tehopisteitä sekä kolme 1. ligan ottelua lainalla Třebíčissä, kunnes lokakuussa 2017 Král siirtyi Chiefsin WHL-joukkueeseen. Hän pelasi siellä loppukaudella 54 runkosarjaottelua tehopistein 9+26=35 ja viisi playoff-ottelua ilman tehopisteitä.

Toronto Maple Leafs varasi Králin viidennellä kierroksella 149. pelaajana NHL:n varaustilaisuudessa 2018. Hän pelasi kaksi seuraavaa kautta vielä Spokane Chiefsin WHL-joukkueessa. Kaudella 2019–2020 Král nousi joukkueen varakapteenina. Hän jakoi tehoilla 12+37=49 koko liigan puolustajien pistepörssin kymmenennen sijan Kelowna Rocketsin Kaedan Korczakin kanssa.

Huhtikuussa 2020 Král teki kolmivuotisen NHL-tulokassopimuksen Toronto Maple Leafsin kanssa. Elokuussa seura lainasi hänet toistaiseksi voimassa olevalla sopimuksella kotimaansa toiseksi korkeimmalle sarjatasolle 1. česká hokejová ligan HC Přeroviin. Marraskuussa Maple Leafs lainasi Králin hänen kasvattajaseuransa Kometa Brnon Extraliga-joukkueeseen, jossa hän pelasi kauden 2020–2021 loppuun. Král teki runkosarjassa 48 ottelussa tehot 6+15=21, joilla hän oli joukkueen tehokkain puolustaja. Král teki Extraliga-uransa avausmaalin 20. marraskuuta 2020 vieraissa HC Karlovy Varya vastaan. Pudotuspeleissä hän teki yhdekssä ottelussa tehot 1+5=6, joilla Král jakoi Kometan sisäisen piste- ja syöttöpörssin voiton Petr Holíkin kanssa. Extraliga-kauden päätyttyä maaliskuussa 2021 hän siirtyi AHL-joukkue Toronto Marliesin vahvuuteen, jossa Král pelasi kymmenen runkosarjaottelua tehden kaksi maalia.

Kauden 2021–2022 Král pelasi kokonaan Toronto Marliesin AHL-joukkueessa, jossa hänen varsinainen tulokaskautensa toi 58 runkosarjaottelussa tehot 3+18=21. Král valittiin 16. tammikuuta 2022 AHL:n viikon pelaajaksi. Hänet kutsuttiin kauden aikana kahdesti Maple Leafsin NHL-vahvuuteen loukkaantumisten varalta: maalis- ja toukokuussa 2022, mutta Král ei kuitenkaan debytoinut siellä. Syksyn 2022 harjoitusleirin päätteeksi Maple Leafs lähetti hänet farmiin. Král kutsuttiin ylös jo neljän NHL-kierroksen jälkeen lokakuussa, kun Jake Muzzin oli asetettu loukkaantuneiden listalle. Hän ei kuitenkaan tehnyt vielä NHL-debyyttiään ja Král lähettiin kolme päivää myöhemmin farmiin. Siitä kolme päivää myöhemmin hänet kutsutiin uudelleen Maple Leafsin NHL-vahvuuteen. Král teki NHL-debyyttinsä runkosarjan yhdeksännellä kierroksella 29. lokakuuta 2022 vieraissa Los Angeles Kingsia vastaan. Hän sai ottelussa jääaikaa 11.48 minuuttia ja Král keräsi ottelusta teholukeman +1. Hän pelasi kaksi NHL-ottelua ilman tehopisteitä, kunnes Král lähettiin marraskuussa takaisin Marliesiin, jossa hän pelasi kauden 2022–2023 loppuun. Myöhemmin samassa kuussa hän joutui sivuun olkapäävamman vuoksi. Král pelasi kaukaloihin joulukuussa, mutta hän joutui paluuottelunsa jälkeen uudelleen sivuun lähes kuukaudeksi.

Král siirtyi kaudeksi 2023–2024 vuoden mittaisella sopimuksella SM-liigajoukkue Pelicansiin.

### Maajoukkueura

Král pelasi alle 20-vuotiaiden MM-kilpailuissa vuosina 2018 ja 2019 sekä alle 18-vuotiaiden MM-kilpailuissa vuonna 2017. Hän pelasi myös alle 18-vuotiaiden Ivan Hlinkan muistoturnauksessa vuonna 2016, jolloin Král voitti kultaa. Hän pelasi myös World U-17 Hockey Challengessa vuonna 2015. Yhteensä Král on pelannut 22 nuorten ja 58 poikien maaottelua.

Tšekin A-maajoukkueessa Král on pelannut kolme ottelua ilman tehopisteitä. Hän teki A-maajoukkuedebyyttinsä Beijer Hockey Gamesissa 11. helmikuuta 2021 Malmössä turnauksen isäntäjoukkue Ruotsia vastaan. Král merkittiin Tšekin seitsemänneksi puolustajaksi.

Muuta
-----

Králin isä Jindřich on toiminut HC Blanskon puheenjohtajana sekä valmentanut seuran miesten joukkuetta.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | HC Kometa Brno | Tšekki U20 | 13 | 4 | 6 | 10 | 10 | 6 | 3 | 7 | 10 | 2 | U18 | 5 | 1 | 1 | 2 | 0 |
|  | HC Kometa Brno | ČEL | 23 | 0 | 2 | 2 | 2 | 5 | 0 | 0 | 0 | 0 |
|  | SK Horácká Slavia Třebíč | Tšekki I | 12 | 1 | 1 | 2 | 6 | – | – | – | – | – |
| 2017–2018 | HC Kometa Brno | ČEL | 4 | 0 | 0 | 0 | 0 | – | – | – | – | – | JMM | 7 | 1 | 0 | 1 | 2 |
|  | SK Horácká Slavia Třebíč | Tšekki I | 3 | 0 | 0 | 0 | 2 | – | – | – | – | – |
|  | Spokane Chiefs | WHL | 54 | 9 | 26 | 35 | 24 | 5 | 0 | 0 | 0 | 0 |
| 2018–2019 | Spokane Chiefs | WHL | 47 | 10 | 26 | 36 | 14 | 12 | 0 | 2 | 2 | 4 | JMM | 5 | 1 | 0 | 1 | 2 |
| 2019–2020 | Spokane Chiefs | WHL | 53 | 12 | 37 | 49 | 8 | – | – | – | – | – |
| 2020–2021 | HC Přerov | Tšekki I | 7 | 2 | 8 | 10 | 4 | – | – | – | – | – |
|  | HC Kometa Brno | ČEL | 48 | 6 | 15 | 21 | 12 | 9 | 1 | 5 | 6 | 4 |
|  | Toronto Marlies | AHL | 10 | 2 | 0 | 2 | 0 | – | – | – | – | – |
| 2021–2022 | Toronto Marlies | AHL | 58 | 3 | 18 | 21 | 24 | – | – | – | – | – |
| 2022–2023 | Toronto Maple Leafs | NHL | 2 | 0 | 0 | 0 | 2 | – | – | – | – | – |
|  | Toronto Marlies | AHL | 24 | 2 | 4 | 6 | 6 | – | – | – | – | – |
| 1 kausi | yhteensä | NHL | 2 | 0 | 0 | 0 | 2 | – | – | – | – | – |
| 3 kautta | yhteensä | AHL | 92 | 7 | 22 | 29 | 30 | – | – | – | – | – |
| 3 kautta | yhteensä | ČEL | 75 | 6 | 17 | 23 | 14 | 5 | 0 | 0 | 0 | 0 |

Lähteet
-------

* Filip Král The Internet Hockey Databasessa (englanniksi)
* Filip Král Eurohockey-sivustolla (englanniksi)
* Filip Král *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8 9  Filip Král *Elite Prospects*. Everysport Media Group AB.  (englanniksi)
2. 1 2  Franchi, Jana: Blanenský rodák Filip Král má namířeno do NHL *blansko.cz*.  6.6.2018. Město Blansko. Viitattu 15.6.2020. (tšekiksi)
3. ↑  Elite Prospects - Czech U16 Stats 2014-2015 *eliteprospects.com*. Everysport Media Group AB. Viitattu 15.6.2020. (englanniksi)
4. ↑  Elite Prospects - HC Kometa Brno U16 *eliteprospects.com*. Everysport Media Group AB. Viitattu 15.6.2020. (englanniksi)
5. ↑  Elite Prospects - Czech U18 Stats 2015-2016 *eliteprospects.com*. Everysport Media Group AB. Viitattu 15.6.2020. (englanniksi)
6. ↑  Rozestavení: HC Energie Karlovy Vary - HC Kometa Brno, 25.09.2016 *hokej.cz*.  25.9.2016. BPA sport marketing a.s. ve spolupráci s eSports.cz, s.r.o. Viitattu 15.6.2020. (tšekiksi)
7. ↑  HC Energie Karlovy Vary - HC Kometa Brno, 25.09.2016 *hokej.cz*.  25.9.2016. BPA sport marketing a.s. ve spolupráci s eSports.cz, s.r.o. Viitattu 15.6.2020. (tšekiksi)
8. ↑  Czech Defenseman Filip Kral Headed to Spokane *spokanechiefs.com*.  6.10.2017. SPOKANE, Wash.:  Spokane Chiefs. Viitattu 15.6.2020. (englanniksi)
9. ↑  Elite Prospects - WHL Stats 2019-2020 *eliteprospects.com*. Everysport Media Group AB. Viitattu 15.6.2020. (englanniksi)
10. ↑  Maple Leafs Sign Filip Kral and Kristians Rubins *nhl.com/mapleleafs*.  1.4.2020. Toronto Maple Leafs. Viitattu 15.6.2020. (englanniksi)
11. ↑  Leafs PR Twitterissä *twitter.com*.  13.8.2020. Toronto Maple Leafs. Viitattu 15.8.2020. (englanniksi)
12. ↑  Zajíček, Roman: Filip Král: Cítil jsem od trenérů důvěru, moje hra se postupně zlepšovala *hc-kometa.cz*.  8.11.2020. Brno:  KOMETA GROUP, a.s. Viitattu 8.8.2023. (tšekiksi)
13. ↑  HC Energie Karlovy Vary - HC Kometa Brno, 20.11.2020 *hokej.cz*.  20.11.2020. BPA sport marketing a.s. ve spolupráci s eSports.cz, s.r.o. Viitattu 8.8.2023. (tšekiksi)
14. ↑  Elite Prospects - HC Kometa Brno *eliteprospects.com*. Everysport Media Group AB. Viitattu 8.8.2023. (englanniksi)
15. 1 2  Filip Kral Stats, Profile, Bio, Analysis and More *sportsforecaster.com*. XML Team Solutions, LLC. Viitattu 8.8.2023. (englanniksi)
16. ↑  Filip Král Named AHL’s Player Of The Week *marlies.ca*.  17.1.2022. Toronto Marlies.  Arkistoitu 10.8.2023. Viitattu 8.8.2023. (englanniksi)
17. ↑  NHL Buzz: Muzzin placed on injured reserve by Maple Leafs *NHL.com*.  19.10.2022. National Hockey League. Viitattu 8.8.2023. (englanniksi)
18. ↑  Toronto Maple Leafs vs. Los Angeles Kings Box Score: October 29, 2022 *Hockey-Reference.com*.  29.10.2022. Sports Reference LLC. Viitattu 8.8.2023. (englanniksi)
19. ↑  Leafs PR Twitterissä *twitter.com*.  4.11.2022. Toronto Maple Leafs. Viitattu 8.8.2023. (englanniksi)
20. ↑  Kloke, Joshua: Marlies midseason report: Who’s in contention for a Maple Leafs call-up? *theahtletic.com*.  12.1.2023. The Athletic Media Company. Viitattu 8.8.2023. (englanniksi)
21. ↑  Määttä, Arto: Pelicansille jälleen uusi vahvistus Tšekistä – Filip Král vahvistaa lahtelaisten takalinjoja *Jatkoaika.com*.  12.1.2023. Jatkoaika r.y. Viitattu 8.8.2023.
22. ↑  Filip Král *hokej.cz*. BPA sport marketing a.s. ve spolupráci s eSports.cz, s.r.o. Viitattu 8.8.2023. (tšekiksi)
23. ↑  CZE - SWE (Line Up) *stats.swehockey.se*.  11.2.2021. Svenska Ishockeyförbundet. Viitattu 8.8.2023. (englanniksi)
24. ↑  Jindrich Kral Team Staff Profile - Elite Prospects *eliteprospects.com*. Everysport Media Group. Viitattu 15.6.2020. (englanniksi)

Pelicans – SM-liiga
2 Bryggman (**A**) |
3 Utunen (**A**) |
4 Johannesen |
7 Blood |
8 Junkkari |
9 Bareš |
10 Puutio |
16 Horký |
18 Roine (**C**) |
19 Lasch |
20 Hirvonen |
23 Kiiskinen |
30 Kokko |
35 Gustafsson |
37 Persson |
41 Nikkilä |
44 Käyhkö |
47 Jordán (**A**) |
50 Salminen |
55 Riihinen |
62 Enlund |
67 Haatanen |
70 Patrikainen |
71 Tukiainen |
72 Carlsson |
74 Lindfors |
76 Schnarr |
82 Král |
89 Tyrväinen |
91 Vilén |
92 Virtanen |
95 Aaltonen |
97 Jämsen  

Valmentajat Niemelä – Yli-Junnila – Silander – Pasuri – Nakari – Kärki